કટકઃ પોતાની સરકારનો ચાર વર્ષનો કાર્યકાળ પૂરો થવા પર પીએમ નરેન્દ્ર મોદીએ ઓરિસ્સાના કટકથી રિપોર્ટ કાર્ડ આપ્યું હતું. પીએમ મોદીએ એક રીતે પોતાની સરકારની ઉપલબ્ધીઓ ગણાવી હતી તો કોંગ્રેસ પર પણ પ્રહાર કર્યાં હતાં. મનમોહન સરકારમાં સોનિયા ગાંધીની દખલ પર ઈશારાઓમાં સૂચન કરતાં પીએમે જણાવ્યું હતું કે,’અમે જનપથથી નહિ પરંતુ જનમતથી સરકાર ચલાવીએ છીએ.’ કાળા ધન અને કરપ્શન વિરુદ્ધ સરકારના પ્રયત્નોને લઈ કહ્યું કે અમે JAM એટલે કે જનધન, આધાર અને મોબાઈલ દ્વારા 80000 કરોડ રુપિયા ખોટા હાથમાં જતાં બચાવ્યાં છે.